CELEX: 32019D0301
Language: sk
Date: 2019-02-12 00:00:00
Title: Rozhodnutie Rady (EÚ) 2019/301 z 12. februára 2019 o uzavretí, v mene Únie a členských štátov, Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Chorvátskej republiky k Európskej únii

22.2.2019   
               
               
                  SK
               
               
                  Úradný vestník Európskej únie
               
               
                  L 51/1
               
            
         ROZHODNUTIE RADY (EÚ) 2019/301
         z 12. februára 2019
         o uzavretí, v mene Únie a členských štátov, Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Chorvátskej republiky k Európskej únii
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 91, článok 100 ods. 2 a články 207 a 209 v spojení s jej článkom 218 ods. 6 písm. a),
         so zreteľom na Akt o pristúpení Chorvátska, a najmä na jeho článok 6 ods. 2,
         so zreteľom na návrh Európskej komisie,
         so zreteľom na súhlas Európskeho parlamentu (1),
         keďže:
         
                     (1)
                  
                  
                     Protokol k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Chorvátskej republiky k Európskej únii (ďalej len „protokol“), bol v súlade s rozhodnutím Rady (EÚ) 2018/385 (2) podpísaný 6. februára 2018 s výhradou jeho uzavretia k neskoršiemu dátumu.
                  
               
                     (2)
                  
                  
                     Pokiaľ ide o záležitosti, ktoré patria do právomoci Európskeho spoločenstva pre atómovú energiu, uzavretie protokolu podlieha osobitnému postupu..
                  
               
                     (3)
                  
                  
                     Protokol by sa mal schváliť v mene Únie a členských štátov,
                  
               PRIJALA TOTO ROZHODNUTIE:
         
            Článok 1
            Týmto sa v mene Európskej únie a členských štátov schvaľuje Protokol k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Chorvátskej republiky k Európskej únii (3).
         
         
            Článok 2
            Predseda Rady v mene Únie a členských štátov vykoná oznámenie podľa článku 4 ods. 1 protokolu (4).
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 12. februára 2019
            
               
                  Za Radu
               
               
                  predseda
               
               E.O. TEODOROVICI
            
         
         
            (1)  Súhlas z 15. januára 2019 (zatiaľ neuverejnený v úradnom vestníku).
         
            (2)  Rozhodnutie Rady (EÚ) 2018/385 zo 16. októbra 2017 o podpise, v mene Únie a členských štátov, a o predbežnom vykonávaní Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Chorvátskej republiky k Európskej únii (Ú. v. EÚ L 69, 13.3.2018, s. 1).
         
            (3)  Text protokolu je uverejnený v Ú. v. EÚ L 69 z 13.3.2018 spolu s rozhodnutím o podpise.
         
            (4)  Generálny sekretariát Rady uverejní dátum nadobudnutia platnosti protokolu v Úradnom vestníku Európskej únie.